Diari Oficial de la Generalitat Valenciana


Sumari del DOGV 9939, del 18-09-2024 (2024/9447)

RESOLUCIÓ de 6 de setembre de 2024, per la qual es declara deserta la convocatòria del procediment de provisió, pel sistema de lliure designació, del lloc de treball número 37677, cap del Servici de Suport a l'Acció del Govern, anunciat per la convocatòria 7/24, de 17 de gener de 2024 (DOGV 9773, de 24 de gener de 2024).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9447

CVE
:   FZYX-K-4231-2200

Data del document
:   06-09-2024

Organisme emissor
:   Presidència de la Generalitat

Tipus de document
:   Resolució

Vist l'informe preceptiu i vinculant emès per la Direcció General de Funció Pública sobre el compliment dels requisits de participació de les persones interessades per a la provisió, pel sistema de lliure designació, dels llocs de treball de naturalesa funcionarial anunciats per convocatòria 7/2024 (DOGV núm. 9773, de 24 de gener de 2024), resulta el següent:

Per al lloc núm. 37632, cap del Servici de Suport a l'Acció del Govern, s'han presentat tres candidats que compleixen els requisits exigits, si bé cap d'ells es considera idoni per a l'acompliment del lloc.

D'acord amb el que disposa l'article 75.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la persona que ocupara un lloc de treball en adscripció provisional la provisió del qual siga la lliure designació no podrà continuar exercint-lo si, havent participat en la corresponent convocatòria per a la provisió definitiva, esta es declara deserta.

De conformitat amb el que disposa l'article 115 de la llei 4/2021, de 16 d'abril, de la Generalitat, de la funció pública valenciana, així com la base quarta de la resolució de la convocatòria esmentada, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat sisè de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV núm. 9723, de 13.11.23),

RESOLC

Declarar deserta la convocatòria del procediment de provisió, pel procediment de lliure designació, del lloc de treball 37334, cap del Servici de Suport a l'Acció del Govern, per no ser considerat idoni per al lloc cap dels candidats presentats.

Contra la present resolució que posa fi a la via administrativa es podrà interposar, potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós administratiu davant el jutjat contenciós administratiu de València, o davant el Jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'establix en els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.

  

València, 6 de setembre de 2024

(p. d. Resolució 08.11.2023; DOGV 9723, 13.11.23)

Joaquín Vañó Gironés

Sotssecretari